Diari Oficial de la Generalitat Valenciana


Sumari del DOGV 8075, del 03-07-2017 (2017/5939)

CORRECCIÓ d'errades de la Resolució de 18 de maig de 2017, de la Conselleria d'Educació, Investigació, Cultura i Esport, per la qual es publica el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8075

Data del DOGV
:   03-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5939


Data del document
:   20-06-2014

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 18 de maig de 2017, de la Conselleria d'Educació, Investigació, Cultura i Esport, per la qual es publica el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat. [2017/5939]  
En el Diari Oficial de la Generalitat Valenciana de data 20 de maig de 2017, es va publicar la Resolució de 18 de maig de 2017, de la Conselleria d'Educació, Investigació, Cultura i Esport, en l'annex de la qual es relacionava el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat.  
Atés que s'han detectat errors en la versió castellana del text de la resolució i en l'annex, s'ha revisat l'expedient i es considera necessari rectificar els errors observats en aplicació de l'article 109.2 de la Llei 39/2015, d'1 d'octubre, del procediment administratiu comú de les administracions públiques, i introduir certes modificacions en el text i en l'annex de la Resolució de 18 de maig de 2017.  
  
S'ha advertit que els errors fan referència als efectes de la resolució, a la composició per unitats en dos centres i al text del camp III, altres modificacions, referit a canvis de denominació i altres aspectes dels centres docents públics existents.  
Pels motius exposats, és oportú realitzar una correcció d'errades respecte als efectes de la resolució i als centres afectats.  
  
Vista la proposta de la Direcció General de Política Educativa i de conformitat amb aquesta, i fent ús de les atribucions que em confereix l'article 28 de la Llei 5/1983, de 30 de desembre, del Consell, resolc:  
  
Primer  
Publicar la correcció d'errades de la Resolució de 18 de maig de 2017 pel que fa als efectes i al catàleg d'unitats, la denominació i altres aspectes dels centres docents públics d'Educació Infantil, Educació Primària, Educació Infantil i Primària i centres d'educació especial, de titularitat de la Generalitat, que es detallen en l'annex d'aquesta resolució, en substitució del publicat en el DOGV de data 20 de maig de 2017.  
  
De conformitat amb el que estableixen els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser publicada.  
  
València, 20 de juny de 2017.- El conseller d'Educació, Investigació, Cultura i Esport: Vicent Marzà Ibáñez.  
  
Correcció d'errades  
  
En la versió en castellà, on diu:  
«Esta resolución producirá efectos a partir del inicio del curso escolar 2016-2017»;  
  
Ha de dir:  
«Esta resolución producirá efectos a partir del inicio del curso escolar 2017-2018».